У сувязі з гэтым Сяргей Калечыц звярнуў увагу на некалькі важных момантаў. Па-першае, адзіным законным плацежным сродкам на тэрыторыі Беларусі застаецца беларускі рубель. Па-другое, сфера абарачэння токенаў на тэрыторыі краіны будзе абмежаванай. "Дэкрэт нумар 8 не прадугледжвае магчымасці праводзіць здзелкі па абмене токенаў на аб'екты грамадзянскіх правоў іншыя, чым беларускія рублі, замежная валюта, электронныя грошы, іншыя токены. Забараняецца таксама выкарыстанне замежнай валюты ў разліках паміж рэзідэнтамі Беларусі ў здзелках з крыптавалютамі, за выключэннем аперацый з аператарамі крыптаплатформ", - адзначыў ён.